
Steže se omča dužničkog ropstva 


Kao da sadašnjih 14,5 milijardi evra duga 
nije dovoljno, Vlada Srbije nastavlja da nam 
na vrat navlači dužničku omču - uzeče 
još četiri milijarde evra kredita. Država se 
zadužuje plačajuči sve veču kamatu - po 
tom osnovu je 2010. godine izdvojen 236,1 
milion evra, a u ovoj godini če kamate biti 
teške celih 300 miliona. Uz to je Evropska 
banka za obnovu i razvoj (EBRD) snizila 
prognozu rasta srpske privrede u 2012. go- 
dini za jedan procentni poen, na 1,1 odsto. 
Paralelno sa tim uslediče drastičan rast cene 
goriva, pa se očekuje poskupljenje ben- 
zina na 150 dinara po litru, a najavljuju se 
mogučnosti rasta cene do čak 300 din/1. 

Vlada, naravno, nije pokazala nikakvu 
inicijativu u spašavanju hiljada uništenih 
preduzeča, koja su privatizacijama 
opljačkana, a stotine hiljada radnika otera- 
no na ulicu - od uništenja prosvetiteljskog 
izdavačkog giganta ,,Nolita“, do nedavno 
najavljenog novog pokušaja rasprodaje 
četiri fabrike i velikog broja poslovnih ob- 

Sindikalno delovanje je nužno 
suprostavljeno radu države, jer 
ona kao svoj jedini cilj ima zaštitu 
interesa vladajuće klase. 

jekata konfekcije ,,Beko“. Ne, Vlada Srbije 
se ne bavi takvim stvarima, njoj je prior- 
itet smena upravnika Narodne Biblioteke 
koji je kriv za podršku pravu na drugačije 
mišljenje. 

ŠTRAIKU..TESU" 

I dok država srlja ka potpunom kolapsu, 

Vladi ne pada na pamet da rešava nagomi- 
lane probleme radnica i radnika. Pa tako 
smenski radnici u Termoelektrani „Nikola 
Tesla“ (TENT), štrajkuju od 29. novembra 
prošle godine. U štrajku učestvuje trečina 
od ukupno 2.300 zaposlenih, okupljenih u 
sindkat smenskih radnika. Druge dve trećine 
su u sindikatu pod kontrolim poslovodstva 


EPS-a, koje, umesto da isplati dugovanja rad- 
nicima, nenamenski troši novac finansirajući 
koncerte estradnih zvezda, bizarne izdavačke 
poduhvate Danice Drašković i putovanja 
rukovodstva. Štrajkači zahtevaju povećanje 
plata i punu isplatu dodataka za smenski rad. 
Naravno, navikli da zakidaju radnicima svu- 
da gde im se pruži prilika, vlastodršci na sva- 
ki način prolongiraju rešavanje ovog spora, 
nadajući se da će zamor i iscrpljenost slomiti 
radnike u štrajku, između ostalog tvrdeći 
kako Ministarstvo energetike nije nadležno 
u ovom sporu (!?). Jasno je da samo radika- 
lizacija štrajka može omogućiti radnicima 
da se izbore za svoja prava, ali je isto tako 
potrebna i podrška i solidarnost drugih rad- 
nica i radnika. Zbog toga će Direktna akcija 
nastojati da vas informiše o dešavanjima ve- 
zanim za ovaj štrajk. 

SINDIKATI Si SROZAtl 10$ NIŽE 

Sledeći primer svojih partnera iz Vlade, 
sindikalne birokrate uz pomoć svojih žutih 
sindikata pokušavaju na svaki 
način da obesmisle sindikalno de- 
lovanje, sprdajući se sa idejom sin- 
dikalizma i pokušavajući da se što 
bolje prodaju uoči novih izbora. 
Pa tako poznati saboter radničkih 
interesa Ljubisav Orbović, predsednik 
Saveza samostalnih sindikata Srbije (SSSS), 
priča o potrebi „sindikata da uđe u politi- 
ku“, dogovarajući aranžmane sa partijama iz 
vlasti, pokušavajući da se još više opari na 
izneverenim nadama svog članstva. Ranka 
Savić, predsednica Asocijacije slobodnih i 
nezavisnih sindikata (ASNS), čiji su pred- 
stavnici već bili u vladi koja je na najbru- 
talniji način sprovodila pljačkašku priva- 
tizaciju, na sličan način pokušava da sebi 
obezbedi mesto pregovarajući sa partijama 
opozicije. Sindikalno delovanje je nužno 
suprostavljeno radu države, koja kao svoj 
jedini cilj ima zaštitu interesa gazda. Svaki 
pokušaj delovanja sindikata kroz parlament, 


da li direktno ili indirektno, putem ,,svoje“ 
partije, uvek je dovodilo do toga da se in- 
teresi članstva sindikata podrede interesima 
kriminalaca u parlamentu. Zato je jedini 
sindikalizam koji ima smisla onaj borbeni, 
revolucionarni i antiparlamentarni. 

PR0TESTIIICRN0J G0RI 

U Podgorici je 21. januara više hiljada 
građana protestovalo zbog tragičnih us- 
lova života i rada. Demonstranti su uputili 
poruku da više „neće da budu tranzioni gu- 
bitnici“ i da neće da „plaćaju cenu korup- 
cije i loših privatizacija“ i pozvali vladu da 
se posveti rešavanju socijalnih pitanja. Sa 
druge strane, uz brutalnu medijsku kam- 
panju i sve zamislive varijante zastrašivanja 
naroda, Hrvatska vladajuća klasa je održala 
referendum za ulazak u Evropsku uniju. 
Pored koškanja i nacionalističkih kreteni- 
zama manjeg dela protivnika ulaska u EU, 
npr. u Zagrebu, mnogo bitniji element je bio 
veliki anti-EU protest održan u organizaciji 
revolucionara u Rijeci, koji je pokazao da je 
moguće odupreti se imperijalizmu sa pro- 
gresivnih, revolucionarnih pozicija slobo- 
darske levice. 

ZAŠT0 SKAČE CENA NAFTEP 

U međuvremenu se na Bliskom istoku sve 
jasnije nazire rat globalnih razmera. Nakon 
što je EU u ponedeljak i zvanično uvela naf- 
tni embargo protiv Irana i donela odluku 
o zamrzavanju imovine Iranske centralne 
banke, Iran je najavio da će, ukoliko dođe 
do prekida prodaje njihove nafte definitiv- 
no blokirati strateški veoma važan moreuz 
Hormuz, kojim ide transport petine svetske 
sirove nafte. Dakle, naftni embargo protiv 
Irana će za posledicu imati drastičan rast 
cena nafte u celom svetu, a to znači ogro- 
man profit džinovskih naftnih korporacija 
koje već decenijama kroje svetsku politiku, 
biraju i smenjuju predsednike, finansiraju 
ratove, državne udare i vojne diktature. 


“BOLJE UMRETI NA NOGAMA, NEGO ŽIVETI NA KOLENIMA” (E. Zapata) 






AKTUELNG 



Hrvatska ie pala, sljedeća je Srbija 


Nakon referenduma o pristupanju 
EU u Hrvatskoj: gazde i političari 
zaštićeniji, a radni narod ostavljen 
na milost i nemilost krupnom 
kapitalu. 

Na referendum o pristupanju Hr- 
vatske Europskoj uniji 22. 01. izašlo 
je samo 43,67%, od ukupnog broja 
birača, a od navedenog postotka 
za ulazak je glasalo 62,27%. Time 
je Hrvatska i službeno postala rub- 
na kolonija EU, a postotak birača, 
koji se odazvao referendumu, ned- 
vosmisleno govori o (ne)povjer- 
enju u političare i parlamentarnu 
demokraciju uopće. 

Što se tiče značaja Hrvatskog ul- 
aska u EU za balkansku regiju, on je 
jasan. EU integracije i pregovori se 
pomjeraju prema Istoku, odnosno 
prema Srbiji i Kosovu, što je nago- 
vijestila visoka predstavnica EU Ket- 
rin Ešton 23. 01. na sastanku mini- 
stara vanjskih poslova EU u Briselu. 

S obzirom na situaciju u kojoj 
smo se našli ulaskom u EU, odnos- 
no na situaciju u kojoj će se Srbija 
i Kosovo tek naći, predstoji nam 
period pojačanog organiziranja na 
ravnopravnim osnovama na radnim 
mjestima i u zajednicama, kako bi 
bili u stanju odbiti „mjere štednje“ 
vladajućih, poput skorašnjeg podi- 
zanja PDV-a na 25% . Anarhisti u 
Hrvatskoj, ali i u čitavoj balkanskoj 
regiji, više nego ikada moraju raditi 
među narodom na populariziranju 
solidarnosti, ravnopravnosti, anti- 
kapitalizma, i prije svega borbenosti. 


KAMPANJA PROTIV UIASKA U EU 

Ulazak Hrvatske u EU podržale 
su sindikalne vođe, crkveni vrh i 
većina političara. Mjesec dana trajala 
je intenzivna kampanja za ulazak u 
EU putem svih državnih i privatnih 
medija. Što se protivnika EU tiče, 
prostor u medijima dobili su većinski, 
sasvim planirano, ultranacionalisti. 
Na taj se način stvorila atmosfera: ili 
„civilizirana Europa“ ili ,,neofašisti“ 
na „primitivnom Balkanu“. 

Kampanju protiv EU, među os- 
talima, organizirala je Mreža anar- 
hosindikalista (MASA) koristeći 
sva raspoloživa sredstva od uličnih 
akcija i plakata, do Interneta i le- 
taka. Tokom više mjeseci javnost je 
infomirana o nedemokratskoj struk- 
turi EU i svim negativnim ekonom- 
skim i političkim posljedicama 
pridruživanja. EU je nastala i postoji 
isključivo radi interesa krupnoga ka- 
pitala. U njoj postoje predstavnička 
tijela koja nisu birana niti opoziva 
od građana EU. Plaće EU parlamen- 
taraca prelaze 15.000€ i godišnji 
odmori traju i po tri mjeseca. Ula- 
zak u EU značit će gašenje brodog- 
radnje, posljednje vitalne industrije 
u Hrvatskoj, koja zapošljava 40.000 
ljudi i hrani još 150.000. U EU pos- 
toji trend smanjenja radničkih pra- 
va, poput ukidanja kolektivnih ugo- 
vora, rada na određeno, smanjenja 
plaća, produljenja radnog vijeka, 
nesigurnog radnog mesta i lakog 
otpuštanja. Sve je to u sklopu re- 
striktivne politike kojom EU odgo- 
vara na krizu. Krizu koju su prouz- 


rokovali kapitalisti i političari svojim 
ekonomskim i političkim vođenjem, 
a prelamaju je preko leđa radnika, 
seljaka i studenata. 

Vrhunac anti-EU kampanje u Ri- 
jeci, gradu koji ovisi o brodogradnji, 
bio je protest uoči referenduma. S cr- 
veno-crnim zastavama i transparen- 
tom ,,EU pogoduje samo bogatima“, 
ovo je bila jedina anti-EU manifes- 
tacija u Hrvatskoj bez desničarskog 
predznaka. Prosvjedu su potpore sti- 
gle iz Londona, Skoplja, Beograda, 
Ljubljane, Sofije i Tbilisija iz Gruzije. 

Eugen Babić 
(autor je anarhosindikalista 
iz Rijeke) 

Dali ste 
znali o 

... da u avion irske kompanije 
„Rajaner", koja je poznata po 
tome što smanjuje broj to- 
aleta u svojim avionima zarad 
većeg broja sedišta i profita, 
nedavno nije pušten jedan 
putnik zbog toga što mu je u 
prtljagu nađena anarhistička 
literatura. 

Direktna akcija se finansira vašim 
donacijama. Svakome ko pomogne 
sa više od 500 dinara slaćemo DA na 
kućnu adresu u narednih šest meseci. 


ex-Idolmladih 


ZAGREBIDUBUE * 


Imaš pravo da ćutiš 

Kapitalističko pravo ne propisuje zaštitu od 
eksploatacije, represije i rata. 


Nijedno pravo koje danas imamo - pra- 
vo na štrajk, pravo na godišnji odmor, 
osmočasovno radno vreme, pravo žene da 
ima istu platu kao muškarac, pravo crnca 
da dobije isti posao kao belac, pravo na 
penziju, sloboda mišljenja i izražavanja, 
uopšte sve slobode koje trenutno imamo 
- nisu nam poklonili vladari. Narod ih je 
izborio na ulicama i primorao vlasti da ih 
priznaju u svojim institucijama. 

Kao što su Rimljani osvajali svet krijući 
se iza „širenja civilizacije“, tako danas lib- 
eralni kapitalizam osvaja planetu pod pa- 
rolom ljudskih prava. Pričom o ljudskim 
pravima se maskira sprovođenje politke 
vladajuće klase - politike koje je zapravo 
suštinski suprotstavljena ljudskim pravima. 
Kapitalizam, kome odgovara razjedin- 
jenost radničke klase, podstiče pojave kao 
što su nacionalizam, rasizam, homofobija, 
neravnopravnost polova, ugrožavanje slo- 
bode izražavanja ili slobode kretanja. Valja 
napomenuti da pri promovisanju ljudskih 
prava buržoazija na prvo mesto stavlja pra- 
vo na mirno uživanje imovine, to jest njeno 
pravo da otuđuje i eksploatiše celokupno 
svetsko stavnovništvo, kao i pravo da svim 
sredstvima brani kapitalizam. 

Pod senkom ideologije ljudskih prava skri- 
va se mogućnost države da nam ukine pra- 
vo na školovanje, 
lečenje, štrajk, 
protest, mišljenje, 
kretanje, život... 

Svakodnevno smo 
svedoci gaženja 
većine proklam- 
ovanih ljudskih 
prava, od otmi- 
ca, saslušavanja 
i pogubljenja 
koje sprovode 
CIA i druge tajne službe, do legalne dis- 
kriminacije kroz privatizaciju javnih 
službi, naplaćivanje školovanja i lečenja, 
antiradničkih zakona itd. 

Socijalna i ekonomska prava, koja su prvi 
put 1948. godine uvažena u Univerzal- 
noj deklaraciji o pravima čoveka Ujed- 
injenih nacija, prihvaćena su pod direk- 
tnim pritiskom Sovjetskog saveza. Pošto 
vladajuća klasa priznaje nova prava tek 
kada se nađe pod velikim pritiskom, jasno 
je da se sa jačanjem radničke klase širi i 


polje ljudskih prava. Međutim, pošto su 
oni na vlasti koji ta prava priznaju deo 
vladajuće klase, oni ta prava formulišu ona- 
ko kako njima ide na ruku. 

Ljudska prava se u pravom svetlu mogu 
sagledati samo u kontekstu klasnih odno- 
sa. Priznata ljudska prava su linija fronta 
u klasnom ratu između radničke klase i 
buržoazije. Sa svakom istorijskom pobe- 
dom radničke klase granice ljudskih prava 
se proširuju, a kad god je radnička klasa u 
defanzivi, prava se oduzimaju i ukidaju. To 
se danas vidi na svakom koraku - sve nesig- 
urnije zaposlenje, produženje radnog veka, 
mere kapitalističke štednje koje uništavaju 
većinu tekovina radničke borbe, nadzor i 
kamere na svakom koraku, naoružavanje 
i rast policije, cenzura interneta, kontrola 
medija - vladajuća klasa je u ofanzivi. 

Kada radnička klasa na kraju pobedi, 
kada kapitalizam bude konačno ukinut - 
koncept ljudskih prava će biti prevaziđen 
zato što će polje slobode biti beskrajno 
veće. Dakle, ljudska prava su sastavni deo 
protivrečnosti koje postoje u kapitalizmu. 
U najboljem slučaju se može reći da su 
ljudska prava zapravo priznati nerešivi 
problemi koji postoje u kapitalističkom 
društvu. Zato je potrebno da se suprot- 
stavimo, da branimo svako svoje pravo, da 
se povezujemo 
i širimo kulturu 
otpora i solidar- 
nosti. Svakome 
ko je poverovao 
u buržoasku 
pravdu i ko robu- 
je nametnutoj 
ideologiji o ljud- 
skim pravima, 
preostaje samo 
nemoć pred nji- 
hovim ukidanjem. Ljudska prava se do- 
bijaju, čuvaju i gube na ulici, na radnom 
mestu, na fakultetu, u sindikatu, u svom 
gradu ili komšiluku. I naravno, ne želimo 
da živimo u društvu u kome neko treba da 
nam posebno priznaje pravo na rad, slo- 
bodu, život. Da bi proklamovana ljudska 
prava bila zaista u potpunosti ostvarena, 
potrebna je promena celokupnog sistema 
- socijalna revolucija koja će ukinuti ka- 
pitalizam. 

Kosta Ristić i Tadej Kurepa 


Olovo, 


plumbum- 


bum 



Na raspolaganju su mnogostruke metode 
unosa olova u organizam. Navedimo 
najčešće: 

a) udisanje olovom obogaćenog vazduha; 

b) gutanje olova koje nam služi tokom ri- 
bolova; c) prostreljavanje parčićima olova 
iz oružja i eksploziva. 

Bez obzira na vrstu unosa, trovanje olo- 
vom neretko dovodi do smrtnog ishoda, 
tj. prestanka postojanja života - i onda 
jednostavno nema te, slabo možeš šta da 
uradiš, zajebeš ili popraviš... 

Evo baš ekplodirala rasprava zbog toga 
što je neki ubogi bibliotekar potpisao da 
podržava jednog južnijeg jer je pisao da 
bi bio civilizacijski hop-cup da je u ime 
obespravljene raje, proletera, građanina 
ili fejsbukolikog čoveka (kako vam draže) 
olovom nafilovan jedan mnogo važan i 
jebozovan čovek dok je boravio tu zapad- 
nije, u zemlji koju niko ne naziva zapadom 
jer nije imala referendum-dum. A onda 
se mandžurijski potpisnik izvinjavao i 
šlihtao, slinama natapajući ekrane; pa su 
pljuštale emisije, tekstovi, prepirke, iz- 
jave, kupanja u olovu i krvi, građanistički 
rituali, kvakvakva, lokvanji, sve teče po 
planu, percepcija uspešno blokirana, je- 
dem mozak olovnom kašičicom živom 
majmunu direktno iz lobanje... 

Tad se setih da je onaj tunjavi smot- 
anko sa severa dobio Njinovu nagradu. 
Jednostavnost, nepretencioznost i ne- 
pristajanje da igra na muziku zlog ro- 
bota? Zajebano! Napokon moj čovek! 
Prosto bih se obradovao da nisam ono- 
mad nasilno prekomandovan u hejtera. 
Iako odavno ne čitam, gutnem odlomak 
iskopan s mreže i prosto poželim čak i 
knjigu da kupim, da čuvam, da imam, da 
ne otvorim - jer slova su puna olova. A 
rukomet rado gledam, dok vaterpolo pra- 
tim. Nego, nema ništa bolje od dremkan- 
ja uz pozadinski zvuk TV prenosa nordi- 
jskih disciplina. Zimski san pred olovno 
proleće na moje rame sleće, Đurđevdan 
crveeeni... 

Širimo ljubav i sreću! Ne dozvolimo da 
nas ljudi napuste lošije volje nego što su 
bili kad su nas uzeli! 

(autor je direktor 
„Centra za kontroverzne studije“) 

Direktnu akciju možete nabaviti na 
sledećim mestima: 

Kulturni centri REX i CZKD 
Knjižare PLATO i BEOPOLIS 
Kafić BRAT FIDEL 
Kafić BRAT ČE 

___ J 


Pri promovisanju Ijudskih pra- 
va, buržoazija na prvo mesto 
stavlja pravo na mirno uživanje 
imovine, to jest njeno pravo da 
otuđuje i eksploatiše celokupno 
svetsko stavnovništvo, kao i 
pravo da svim sredstvima brani 
kapitalizam. 













































Vesti iz meflunarodnog radničkog pokreta: 

Nakon brutalne intervencije 19. Januara, 
policija je ispraznila zgradu „Konćatori“, 
okupirani socijalni centar u kome su se oku- 
pljali radnici, sirotinja, umetnici, nezavisni ak- 
tivisti i emigranati, i koja je bila sedište Unije 
sindikalista Italije (USI-MUR), Anarhističkog 
kružoka Firence i još nekoliko slobodarskih or- 
ganizacija i pokreta. Prilikom policijskog upa- 
da, deo ljudi koji su se zatekli u zgradi popeo 
se na krov zgrade, a na ulici ispred održani su 
protesti. Mateo Renci, gradonačelnik Firence, 
ulizica krupnog kapitala i kadar Demokratske 
partije, pokazao je da će se služiti svim sredstvi- 
ma kako bi od Firence napravio grad „mode 
i šopinga”, u kome će za siromašne biti mesta 
samo na periferiji, van vidokruga bogataša i 
turista. Napadu na socijalni centar prethodilo 


je Rencijevo odbijanje da odobri predlog na- 
crta za javno uređenje i samoobnovu zgrade, 
koji su ponudili stanovnici „Konćatorija”. 
Sličan napad na Uniju sindikalista dogodio se i 
1925. godine, kada je fašistički režim ovoj rev- 
olucionarnoj radničkoj organizaciji oduzeo sve 
njene prostorije. 

PROTESTIPROTIV 
AVIO-KOMPANIJE „RAJANER” 

Federacija solidarnosti (SF-MUR) iz Liver- 
pula podržala je međunarodnu kampanju pro- 
tiv avio-kompanije ,,Rajaner“, pod sloganom 
RyanAir - Dont Care! Kampanju je pokrenuo 
Džon Foli, nakon što je njegova ćerka, stjuard- 
esa u kompaniji, otpuštena usred leta i os- 
tavljena na jednom inostranom aerodromu. 


,,Rajaner“ je tipičan primer eksploatacije bez 
granica. Bilo ko može da se prijavi da radi kao 
član letačke posade, s tim što mora da plati 
3.000 evra za obuku. Čak 60 radnika je dobilo 
otkaz odmah nakon obuke. Oni koji prođu u 
ovom prljavom nadmetanju za posao, moraju 
da provedu čitavih godinu dana probnog pe- 
rioda radeći za platu znatno nižu od one koja 
je uobičajena za radnike u avio-posadama, a 
tom mahinacijom ,,Rajaner cc pribavlja dobit od 
25 miliona evra godišnje. Džon Foli je čak šest 
puta hapšen zbog ove svoje direktne akcije, ali 
i pored toga njegova kampanja iz dana u dan 
postaje sve popularnija. Nedelja akcije protiv 
ovog irskog avio-prevoznika, biće organizo- 
vana širom sveta od 12. do 18. marta, na svim 
aerodromima na koje sleću avioni ,,Rajanera cc . 


Centar za liberterske studije 
predstavlja Metode anarho- 
sindikalizma 

Ova brošura sadrži dve celine - Rokerov 
tekst u kome se izlažu metode anarho- 
sindikalizma i njihov praktični značaj, i ne- 
koliko izveštaja iz 1987. i 2004. o zbivanji- 
ma u španskim brodogradilištima u kojima 
su anarho-sindikalisti u praksi primenjivali 
ove metode. 

Publikacije CLS-a možeš naći u svim boljim 
knjižarama ili naručiti direktno od nas: 

e-mail: cls@inicijativa.org 
web: www.inicij ativa.org/ tiki/cls 



Denketove šifrovane reči: 

1. alfad, betad... (nastavi niz); 2. uštrojeni 
1 đabik; 3. sličan čajetinu; 4. ženski tatlaz; 5. 

-—-- ostareli Novica; 6. suprotan bakanu; 

7. pola četnika; 8. lica opterećena seksom; 
* 9. čovek koji meri težinu bunde; 

--10. Ruskinja koja negira kastinski sistem; 

[_Ј 11. suprotan od zodislaba; 12. posle dva- 

jumfa dolazi... 


тсш, kutak> 



Rešenja iz prošlog broja: 1. živina; 2. teleskop; 3. varikina; 4. limunada; 5. Jagodina; 6. Mojsije; 7. 
buržoazija; 8. federacija; 9. dijaspora; 10. oktopod; 11. Bajazit; 12. imalin. 


Sindikalna konfederacija Anarhosindikalistička inicijativa (ASI) je 

propagandno-borbena anarhistička revolucionarna sindikalna organ- 
izacija, koja se bori za društvo bazirano na individualnoj i kolektivnoj 
slobodi, ravnopravnosti i solidarnosti, lišeno svih oblika represije, hi- 
jerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (AIT-IWA) 

Direktna akcija nastavlja tradiciju časopisa Hleb i sloboda, 
čiji je prvi broj štampan 1905. u Beogradu 


Uredništvo: Kosta Ristić, Ratibor Trivunac, Tadej Kurepa i 

Aleksandar Belčević (odgovorni urednik) 
Priloge i pisma slati na kontakt adresu. 
Kontakt: CLS (DA), Poštanski pretinac 6, 
11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org/tiki/cls 
Rukopisi ne gore. Tiraž: 1000 






















































































































